नई दिल्ली. बांग्लादेश के मीरपुर में 2014 के टी20 फाइनल को युवराज सिंह कभी भुला नहीं पाएंगे। उस मैच में युवराज ने 21 बॉल्स में 11 रन बनाए थे। भारत यह मैच हार गया था। युवी कहते हैं, "पूरे डेढ़ साल तक मैं उस एक खराब इनिंग के बारे में ही सोचता रहा।"
बता दें कि 2014 के उस फाइनल मैच के बाद ही युवराज को टीम इंडिया से भी बाहर कर दिया गया था।
घरेलू मैचों में खेली जबरदस्त इनिंग्स
- अब युवराज की ऑस्ट्रेलिया दौरे के लिए जाने वाली भारत की टी20 टीम में वापसी हुई है।
- 34 साल के युवराज ने विजय हजारे ट्रॉफी के पिछले पांच मैचों में 93, 36, 36, 78* और 98 रनों की जबरदस्त इनिंग्स खेली है।
- उन्हें भरोसा है कि वे एक बार फिर अपने इंटरनेशनल करियर में शानदार परफॉर्मेंस देंगे।
फोकस टी-20 WC टीम में सिलेक्ट होने पर
- युवी ने bcci.tv. को दिए इंटरव्यू में कहा, "2014 में खेले गए टी20 फाइनल में अच्छा नहीं कर सका। इसका गम हमेशा सताता रहा। फिर पूरे डेढ़ साल फिटनेस, फील्डिंग और बैटिंग पर मेहनत की। उम्मीद है कि इसका रिजल्ट आने वाले सेशन में नजर आएगा।"
- युवराज का फोकस अगले साल भारत में होने वाले टी-20 वर्ल्ड कप की टीम में सिलेक्ट होने पर है।
- इस ऑलराउंडर ने कहा, "हमने 2007 में यह टूर्नामेंट जीता था। खूब एन्जॉय किया था। पूरा देश हमारी कामयाबी पर जश्न मना रहा था। 2011 का वनडे वर्ल्ड कप जीतने के बाद अब अगर हम टी-20 वर्ल्ड कप दोबारा जीतते हैं तो बड़ी सक्सेस होगी।"
डोमेस्टिक क्रिकेट में खुद को मोटिवेट करना मुश्किल होता है
- 2007 टी-20 वर्ल्ड और 2011 वनडे वर्ल्ड कप के हीरो ने कहा, "किसी भी इंटरनेशनल खिलाड़ी के लिए डोमेस्टिक क्रिकेट में खेलते हुए खुद को मोटिवेट करना बहुत मुश्किल होता है, लेकिन इसके अलावा दूसरा कोई तरीका भी नहीं है।"
- उन्होंने कहा, "हां, आप तभी तक खेलते हैं, जब तक आप खेल को एन्जॉय करते हों। फिर चाहे आप इंटरनेशनल लेवल पर खेल रहे हों या डोमेस्टिक क्रिकेट में। यह सच है कि आप डोमेस्टिक क्रिकेट में खेलते हुए खुद को मोटिवेट नहीं कर पाते, लेकिन इंटरनेशनल क्रिकेट में वापसी का भी यही एक जरिया है।"
आगे की स्लाइड्स में पढ़ें, कपिल देव ने पिछले दिनों युवराज सिंह के बारे में क्या कहा था...?
hin_Deva hin_Deva awa_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva